b'\n_START_ARTICLE_\nBadenas\n_START_SECTION_\nIstorija\n_START_PARAGRAPH_\nSenoji Badeno teritorijos istorija neatsiejamai susijusi su \xc5\xa0vabijos istorija. Romos laikais \xc5\xa1i teritorija vadinta agri decumates. V\xc4\x97liau \xc4\xaf\xc4\x97jo \xc4\xaf aleman\xc5\xb3 valstyb\xc4\x99 (Alemanij\xc4\x85, 406 m. pateko frank\xc5\xb3 vald\xc5\xbeion. V\xc4\x97liau \xc4\x8dia klest\xc4\x97jo \xc5\xa0vabijos kunigaik\xc5\xa1tyst\xc4\x97.\n_START_SECTION_\nVokietijos dalis\n_START_PARAGRAPH_\nPo Antrojo pasaulinio karo, Badeno regionas buvo administraci\xc5\xa1kai padalintas. 1945 m. pranc\xc5\xabz\xc5\xb3 karin\xc4\x97 vald\xc5\xbeia i\xc5\xa1 Pietin\xc4\x97s buvusio Badeno dalies su sostine Freiburge suk\xc5\xabr\xc4\x97 Piet\xc5\xb3 Badeno \xc5\xbeem\xc4\x99. \xc5\xa0i pietin\xc4\x97 Badeno dalis jos 1947 m. konstitucijoje buvo paskelbta tikr\xc4\x85ja Badeno teisi\xc5\xb3 per\xc4\x97m\xc4\x97ja. \xc5\xa0iaurin\xc4\x97 Badeno dalis buvo sujungta su \xc5\xa1iaurine Viurtembergo dalimi ir \xc4\xaf\xc4\x97jo \xc4\xaf amerikie\xc4\x8di\xc5\xb3 okupacin\xc4\x99 zon\xc4\x85 ir sudar\xc4\x97 Viurtembergo-Badeno \xc5\xbeem\xc4\x99. Abi \xc5\xa1ios \xc5\xbeem\xc4\x97s tapo Vakar\xc5\xb3 Vokietijos dalimis 1949 m._NEWLINE_1952 m. Piet\xc5\xb3 Badenas buvo sujungtas su Viurtembergu-Badenu ir Viurtembergu-Hohencolernu (piet\xc5\xb3 Viurtembergas ir buv\xc4\x99s Pr\xc5\xabsijos eksklavas Hohencolernas) ir sukurta nauja Badeno-Viurtembergo \xc5\xbeem\xc4\x97.'